У час заняткаў навучэнцы знаёмяцца з простымі формамі фальклору, народнымі святамі і абрадамі земляробчага календара. Вялікая ўвага звяртаецца на рэгіянальныя асаблівасці вывучаемых свят і абрадаў. Для гэтага, акрамя арганізацыі фальклорных экспедыцый, практыкуюцца творчыя заданні: збор інфармацыі пра вывучаемы матэрыял ад бацькоў, дзядуль і бабуль, мясцовых носьбітаў фальклору. Дзякуючы такім формам работы, за тры гады навучання па прапанавай праграме дэталёва вывучаюцца і рэканструіруюцца 4 значныя святы: Калядкі, Саракі, Камаедзіца, Юр’я.